open-index/open-wikipedia-markdown huggingface dataset:
లీలాశుకుడు

**లీలాశుకుడు** ఒక గొప్ప సంస్కృత కవి, వాగ్గేయకారుడు, శ్రీ కృష్ణ కర్ణామృతం రచనచేసిన మహాకవి. ఇతడు జయదేవుడు తర్వాత 13వ శతాబ్ద కాలంలో శ్రీకృష్ణ భక్తిని అత్యున్నత స్థాయికి తీసుకొనిపోయాడు. ఇతనినే శ్రీ బిల్వమంగళ స్వామి లేదా విల్వమంగళం స్వామి, విల్వమంగళం స్వామియార్, బిల్వమంగళ ఠకూరా లేదా లీలాశుకుడుగా పిలువబడుచున్నాడు.లీలాశుక అను పదానికి కృష్ణుని కీర్తి అను పుష్ప గుత్తిగా పోల్చవచ్చును.కర్ణామృతం అనే పదానికి 'చెవులకు అమృతం' అని అర్థము.

## జీవిత విశేషములు
శ్రీ కృష్ణకర్ణామృతం రచయిత విల్వమంగళం స్వామియార్. ఇతను స్వామి దేశికన్ (క్రీ.శ. 1268-1369) సమకాలీనుడు. భాగవత పురాణ రచయిత అయిన కృష్ణుడి *లీలలను* అతను చాలా ఆనందంతో వివరించాడు కాబట్టి, అతనికి లీలాశుక అని పేరు వచ్చింది. సాంప్రదాయం ప్రకారం లీలాశుకడు శైవ కుటుంబానికి చెందినవాడు. కానీ అతను కృష్ణుడి భక్తుడు అయ్యాడు. అతను కేరళలోని కృష్ణుని యొక్క గొప్ప భక్తులు, పండితులైన నారాయణ భట్టతిరి (శ్రీ నారాయణియం రచయిత), పుంతనం, వాసుదేవ నంబూదిరి వంటి భాగవత పురాణం ప్రాశస్త్యాన్ని అనుసరించిన వంటి వారి సంప్రదాయానికి చెందినవాడు.

లీలాశుకుడు కేరళలోని ముక్కటలై అనే ప్రదేశానికి చెందినవాడని కొందరు అంటున్నారు. కానీ ఆంధ్ర, కర్ణాటక, మహారాష్ట్ర రాష్ట్రాలు ఒకే రాష్ట్రంగా ఉన్నప్పుడు లీలాశుకుడు దక్షిణ భారతదేశంలోని ఆంధ్రప్రదేశ్ లోని కృష్ణా జిల్లా శ్రీకాకుళం ప్రాంతంలో నివసించేవాడని కొందరు తెలుగుపండితుల వాదన.

అతని ప్రారంభ జీవితంలో సంగీతము, నాట్యంలో ప్రావీణ్యం కలిగిన చింతామణి అనే వేశ్యతో సంబంధము కలిగి ఉన్నాడు. వ్యాకరణం, నాటకం, అలంకార శాస్త్రాలలో అతని పాండిత్యం గురించి ఒకసారి ఆమె అతనిని ఆటపట్టించి అటుపై ఆతనికి తనపై ఉన్న వాత్సల్యం కనా భగవంతునిపై వెయ్యి వంతు ప్రేమ కలిగి ఉంటే, నీవు పరమాత్మను సులభంగా తెలుసుకుంటావని బొధించింది. అదే బిల్వ మంగళానికి జీవిత మలుపు. తన జీవితానికి సంబంధించిన నిజమైన విధిని చూపినందుకు శ్రీకృష్ణుడికి కృతజ్ఞతలు తెలుపుతూ, శ్రీకృష్ణుని భక్తి సేవలో మునిగిపోయాడు. అతను కృష్ణ కరామృతం అనే తన కళాఖండాన్ని శ్లోకంతో ప్రారంభించాడు:

చిన్తామణిర్జయతి సోమగిరిర్గురుర్మే- అంటే నాగురువు అయిన సోమగిరి చింతామణి లాంటివారు, మనస్సులో ఉన్న కోరికను తీర్చగలిగేవారు..

 
## శ్రీ కృష్ణ కర్ణామృతం
ఇతడు రచించిన కృష్ణ కర్ణామృతంలోని శ్లోకాలు గానానికి, నృత్యానికి, అభినయానికి, చిత్రలేఖనానికి, శిల్పానికి ఉపయోగపడే రచనలుగా చెప్పవచ్చును.ఇందులో 328 స్లోకాలు ఉన్నాయి. ఇది మూడు ఆశ్వాసాల భక్తి కావ్యం. మొదటి ఆశ్వాసంలో శ్రీకృష్ణుని సాక్షాత్కారం, రెండవ ఆశ్వాసంలో శ్రీకృష్ణుని వివిధ లీలా విశేషాలు, మూడవ ఆశ్వాసంలో శ్రీకృష్ణుని జీవితంలోని అనేక ఘట్టాలు వర్ణించబడ్డాయి. దీనిలోని శ్లోకాలను సంగీత సభలలో రాగమాలికలుగా గానం చేయడం పరిపాటి.

చైతన్య మహాప్రభు తన ఆంధ్రా యాత్రా చివరి రోజున లీలాశుకుడు వ్రాసిన ఈ కావ్యం గురుంచి తెలుసుకొనగా, దానిని వెను వంటనే ఒక పన్నెండు మంది వ్రాతకారులకు దీనిని ఉదయానికల్లా వ్రాత ప్రతిని తయారు చేయమని ఆదేశించగా వారు మరుసటిరోజు ఉదయానికల్లా దాని ప్రథమాధ్యాయానికి మాత్రామే ప్రతిని తయారుచేయగలుగుతారు. అటుపై తాను వంగ దేశము పోయిన పిమ్మట మరికొంత మంది శిష్యులను ఆంధ్రదేశానికి పంపి పూర్తి ప్రతిని తయారు చేయించారు అన్న కథ ఒకటి ప్రాచూర్యంలో ఉంది.

## మూలాలు

## బయటి లింకులు
* శ్రీ కృష్ణ కర్ణామృతం. ఆడియో 

వర్గం:వాగ్గేయ కారులు
వర్గం:కృష్ణా జిల్లా కవులు
వర్గం:తెలుగు కవులు
కన్య (అయోమయ నివృత్తి)

కన్య పురుష సాంగత్యము ఎరుగని ఆడ పిల్ల. 
----
* కన్యాదానం

* నాగ కన్య 1978 లో విడుదలైన తెలుగు సినిమా. 
* విష కన్య 1985 లో విడుదలైన తెలుగు సినిమా. 
* గంధర్వ కన్య
కన్య

కన్యత్వం అనేది పురుషులు లేదా స్త్రీలు లైంగిక సంబంధాలను అనుభవించనప్పుడు ఉండే స్థితిని అంటారు

## వివరణ
పరాశర ప్రకారం అష్ట వర్ష భవేత్ కన్యా. "అపూర్ణ దశవర్షా కన్యముద్వహేత్ " అని ఆపస్తంభం. సప్తవర్షా భవేద్గౌరీ, దశవర్షాతు నగ్నికా, ద్వాదశేతు భవేత్కన్యా, అత ఊర్ద్వం రజస్వలా"

భవిష్య పురాణం ప్రకారం 12 ఏళ్ళు దాటితే పుష్పవతి కాకున్నను సంభోగార్హత ఉంది. "వర్ష ద్వాదశకాదూర్ద్వం నస్యాత్పుష్పం బహిర్యది" అని కాశ్యప సంహిత.

హిందూ వివాహంలో కన్యా దానం ఒక ముఖ్యమైన భాగం. అనగా పెళ్ళి కూతురి తండ్రి తన కుమార్తెను పెండి కుమారునికి దానం ఇస్తాడు. కన్య అనే పదానికి పురుషలింగ పదం లేదు. పురుషునితో సంభోగించిన ఆడపిల్ల ఆ పురుషునికి కన్యత్వాన్ని ఇచ్చింది అని అంటారు. సంభోగం వల్ల స్త్రీకి గర్భం వస్తుంది కనుక హిందూమతంలో స్త్రీ కన్యాత్వానికి ప్రత్యేకత ఉంది. కనుక ఏ స్త్రీ అయినా వివాహం అయ్యే వరకూ తన కన్యత్వాన్ని కాపాడుకోవాలని అంటారు. సర్వసాధారణంగా వివాహమైన తర్వాత స్త్రీ తన భర్తకు కన్యాత్వాన్ని అర్పిస్తుంది. విధవరాలు లేదా విడాకులు పొందిన స్త్రీ కన్యాదానంగా ఇవ్వవడటానికి అర్హురాలు కాదు.

## భాషా విశేషాలు
తెలుగు భాషలో కన్య పదానికి వివిధ ప్రయోగాలున్నాయి. కన్య, కన్యక, కన్నియ or కన్నె అనగా పెళ్ళికాని పడుచు. కన్య ఒక రాశి : కన్యారాశి (Virgo). విశేషణముగా కన్నె అనగా కొత్త అని అర్ధం. ఉదా: కన్నెమెరుగు, కన్నెకయ్యము లేదా యుద్ధారంభము. కన్నెబావి, కన్నెబెబ్బులితోలు, కన్నెమావి. కన్నెరికము, కన్యతనము or కన్యాత్వము అనగా కన్యగా జీవించడం (Maidenhood).

## కన్నెలపై పాటలు
* కన్నెపిల్లవని కన్నులున్నవని ఎన్నెన్ని వగలు పోతున్నావే చిన్నారి చిన్న నవ్వు నవ్వి వన్నెలన్ని రువ్వి ఎన్ని కలలు రప్పించావే పొన్నారి -- ఆత్రేయ రచించిన ఆకలి రాజ్యం (1981) సినిమాలోని పాట.
* శ్రీ రాయప్రోలు సుబ్బారావు గారి "కన్నె పాటలు https://web.archive.org/web/20091122131254/http://www.maganti.org/kannepatalu/kannepatalu.html
* చల్లని వెన్నెలలో చక్కని కన్నె సమీపములో అందమే నాలో లీనమాయెనే ఆనందమే నా గానమాయెనే ... కళకళలాడే కన్నె వదనమే కనిపించును ఆ తారలలో -- సంతానం (1955) సినిమాలోని పాట.
* కళ్యాణం కానుంది కన్నె జానకికీ వైభోగం రానుంది రామచంద్రుడికీ
* కన్నె వధువుగా మారేదీ జీవితంలో ఒకేసారి - ఆ వధువు వలపే విరిసేదీ ఈనాడే తొలిసారి - అందుకే తొలిరేయి అంత హాయి - సి.నారాయణ రెడ్డి రచించిన శారద (1973) సినిమాలోని పాట.

## నేటి పరిస్థితి
నేడు టీనేజీ, వివాహ వయసొచ్చిన ఆడపిల్లలు ప్రపంచీకరణ, పాశ్చాత్య విష సంస్కృతిలో పబ్, డేటింగ్, వీకెండ్ రేవ్ పార్టీ పోకడల వలన, మితిమీరిన స్త్రీ ఆర్థిక స్వేచ్ఛ-చదువులు వలన బాయ్ ఫ్రెండ్స్ ఉండటమే స్టేటస్ సింబల్ గా భావించి వారితో తిరుగుచూ తమ భవిష్యత్తును, స్త్రీ పవిత్రతను పాడుచేసుకొంటున్నారు. ఇటీవల కొన్ని హిందూ సంస్థలు నిర్వహించే సామూహిక వివాహాల్లో వధువులకు కన్యత్వ పరీక్షలు నిర్వహించవలసిన దుస్థితి ఏర్పడినది.

## మూలాలు

వర్గం:మానవ పేర్లు
గంధర్వ కన్య (అయోమయ నివృత్తి)

* గంధర్వ కన్య (1957 సినిమా)
* గంధర్వ కన్య (1979 సినిమా)
సరోద్

**సరోద్** (ఆంగ్లం: **Sarod**) ఒక విధమైన వాద్య పరికరం. దీనిని ఎక్కువగా హిందూస్థానీ సంగీతంలో ఉపయోగిస్తారు. ఇది సితార్ తో పాటు అత్యంత ప్రాచుర్యం పొందిన వాయిద్యాలలో ఒకటి. ఇది తీగ వాయిద్యం.

సరోద్, ఉత్తర భారతదేశం, పాకిస్తాన్, బంగ్లాదేశ్ లలో హిందూస్థానీ సంగీత సంప్రదాయానికి సాధారణమైన వీణ కుటుంబానికి చెందిన సంగీత వాయిద్యం. ఆధునిక క్లాసికల్ సరోడ్ సుమారు 100 సెం.మీ (39 అంగుళాలు) పొడవు కలిగి కలపతో తయారుచేయబడి ఉంటుంది. విశాలమైన మెడలో జారే పిచ్‌ల లక్షణాన్ని ఉంచడానికి లోహంతో కప్పబడిన వేలిబోర్డు ఉంది. ఆధునిక సంస్కరణలో ఇది నాలుగు నుండి ఆరు ప్రధాన శ్రావ్యమైన తీగలు, ఇంకా రెండు నుండి నాలుగు ఇతర తీగలు కలిగి ఉంటుంది; కూర్చున్న వాద్యకారుడు తన ఒడిలో వాయిద్యం పట్టుకుంటాడు. సరోడ్ తీగలను కుడి చేతిలో పట్టుకుని వాద్యముల యందలితీఁగెలు వాగింౘుటకు వాడుక చేయు కమానువంటి సాధనముతో లాగుకొని, ఎడమ చేతి వేలి గోళ్లతొ తీగలను మీటిస్తాడు.

## వాద్యకారులు
* అంజద్ అలీఖాన్ ప్రముఖ భారతీయ సరోద్ విద్వాంసుడు.
* తేజేంద్ర మజుందార్ హిందుస్తానీ శాస్త్రీయ సంగీతానికి చేసిన కృషికి ప్రసిద్ధి చెందిన భారతీయ సరోద్ వాద్యకారుడు. బహదూర్ ఖాన్, అలీ అక్బర్ ఖాన్ శిష్యుడు, అతను ప్రముఖ ఆధునిక సరోద్ విద్వాంసులలో ఒకరిగా పరిగణించబడ్డాడు.

Moolaaloo

## ఇతర పఠనాలు

* 

## బాహ్య లంకెలు

వర్గం:సంగీత వాయిద్యాలు
ముత్యాలసరాలు

thumb
thumb
**[[ముత్యాల సరాలు]]** గురజాడ అప్పారావు (1862 - 1915) గారి గేయాల సంకలనము. దీనిని ఎమెస్కో వారు 1972 సంవత్సరంలో మొదటిసారిగా ముద్రించారు. దీనికి తెలుగులో కె.వి.రమణారెడ్డి, ఇంగ్లీషులో పి. శేషాద్రి పీఠికలు రచించారు. సుప్రసిద్ధ చిత్రకారుడు బాపు ముఖచిత్రాన్ని చిత్రించారు.

## విషయ సూచిక
*నీలగిరి పాటలు:
** సుందరతరమీ నీలనగము
** ఊట చోద్యమేమి చెపుదు
** ఉమాపతి యర్చన
** నాటిమాట
** లేవొకొ మంత్రములు
** చిత్తరువుని చూడ
*ముత్యాలసరాలు
** ముత్యాలసరాలు (లేక) తోకచుక్క
** దేశభక్తి (కవిత)
** కాసులు
** డామన్-పితియస్
** లవణ రాజు కల
** కన్యక
** కోరుకొండ
** పూర్ణమ్మ
** మనిషి
** ముత్యాలసరము
** దించు లంగరు
** లంగరెత్తుము
* సుభద్ర, మొదటి, రెండవ, మూడవ భాగములు
* అనుబంధం: పూర్ణమ్మ

## మూలాలు
* ముత్యాల సరాలు, గురజాడ అప్పారావు, ఎం.శేషాచలం అండ్ కో, 1972.

వర్గం:గురజాడ అప్పారావు రచనలు
వర్గం:తెలుగు పుస్తకాలు
వర్గం:1972 పుస్తకాలు
వర్గం:ఎమెస్కో ప్రచురణలు
మహాకవి డైరీలు

thumb
**మహాకవి డైరీలు** (ఆంగ్లమునకు తెలుగు) విశాలాంధ్ర ప్రచురణాలయం, విజయవాడ వారు 1954 సంవత్సరంలో ముద్రించారు. దీని రెండవ ముద్రణ 1961 లో విడుదలైనది. దీనికి అవసరాల సూర్యారావు గారు ముందుమాటను రచించారు.
thumb|241x241px|గురజాడ అప్పారావు

## విశేషాలు
ఇందులో మహాకవి గురజాడ అప్పారావు గారి డైరీలోని విశేషాంశాలను యధాతధంగా ముద్రించారు. మహాకవి తన డైరీని 1889 సంవత్సరం నుండి 1915 లో మరణించే వరకు రాశారు. ఇందులో అప్పారావు నిర్యాణం తర్వాత అప్పటి పెద్దల సంతాప సందేశాలను చేర్చారు.

## ముందుమాటలో...
ఈ పుస్తకం ముందు మాటలో "ముదిగొండ సూర్యారావు" డైరీ విశిష్టతను తెలిపారు. కన్యాశుల్కంలో, ముత్యాలసరాలు లో ఆణిముత్యాల కథలలో మహాకవి గురజాడతో మనకు ఏర్పడిన ఆత్మ బాంధవ్యమూ, చనువూ, "మహాకవి డైరీలు" చదివిన వెంటనే ఒకింతకు పదింతలవుతాయని రాసాడు.  ఈ డైరీలు గురజాడ ఆత్మ ప్రచోదనార్థము, పరిశీలనార్థము రాసుకున్నవి కనుక ఈ సంపుటి మహాకవి జీవితమునకు "రేఖాపటము" వంటిదని తెలియజేసారు.

గురజాడ జీవిత రేఖాపటము స్థూలంగా రెండు విభాగములుగా ఉంది. మొదటిది విద్యార్థి దశ అనంతరం 1887 నుండి 1896 జూన్ 5 వరకూ గల తొమ్మిదేళ్ల కాలము ప్రధమ పాదం. తదనంతరం 1915 వరకూ గల కాలం ద్వితీయ పాదం. మహాకవిగా, విమర్శకునిగా, ఆధునిక ఆంధ్ర వాజ్ఞ్మయ యుగ పురుషునిగా, తత్త్వవేత్తగా పరిణతి చెందిన రెండవ దశ మొదటి దశకు నాంది. ఈ ప్రథమ పాదంలో అత్యంత ప్రధానమైనవి 1895వ సంవత్సరం డైరీలు. మహాకవి ఆత్మ తేజస్సు అనేక విషయాలలోనికి ప్రసరించిద్మి. నాటకములు, సభలు, సమావేశాలు, సాహిత్యం, కళలు, తర్క వితర్కములు, ఉపన్యాసములు, సూక్ష్మాతి సూక్ష్మ శీలపరిశీలనలు, విద్యాగోష్టులు, కళాశాలలు, విద్యా విధానము, శాసనములు, చిత్తరువులు, గాన కచేరీలు  అన్నింటా అతని దృష్టి మరలినట్లు తెలుస్తుంది. 

## మూలాలు

## బయటి లింకులు
* మహాకవి డైరీలు గ్రంథం డీఎల్ఐలో
వర్గం:గురజాడ అప్పారావు రచనలు
వర్గం:తెలుగు పుస్తకాలు
వర్గం:1954 పుస్తకాలు
సంగ్రహ ఆంధ్ర విజ్ఞాన కోశము

thumb
**సంగ్రహ ఆంధ్ర విజ్ఞాన కోశము** తెలుగు భాషలో ప్రచురించబడిన విజ్ఞాన సర్వస్వము . దీనిని సంగ్రహ ఆంధ్ర విజ్ఞాన కోశ సమితి, హైదరాబాదు ప్రచురించినది. దీని సంపాదకవర్గానికి అధ్యక్షులుగా ప్రముఖ విద్యావేత్త మామిడిపూడి వెంకటరంగయ్య గారు వ్యవహరించారు. ఈ విజ్ఞానకోశ ప్రచురణ విషయము 1958  ప్రాంతములందు ఉస్మానియా విశ్వవిద్యాలయ మహా భవనమున నొకమూల చిన్న గదిలో తళుక్కుమని మెరసినది. దీని ధ్యేయమును ప్రకాశకు లొకచోట ఈ విధముగ చెప్పినారు : "విశ్వ విజ్ఞానమును సంజే పరూపములో ఆంధ్రకుటీర ప్రాంగ ణములకు గొని వచ్చుటే ఈ కోశము యొక్క లక్ష్యము." 

## కార్యనిర్వాహక వర్గము
కార్యనిర్వాహక వర్గానికి అధ్యక్షలుగా డాక్టరు బెజవాడ గోపాలరెడ్డి (మంత్రి, రివెన్యూ - పౌర వ్యయము - భారత ప్రభుత్వము) వ్యవహరించగా ఉపాధ్యక్షలుగా ఆంధ్రరాష్ట్ర మాజీ వ్యవసాయశాఖామాత్యులు, డాక్టరు మర్రి చెన్నారెడ్డి, విద్యాశాఖామాత్యులు యస్.బి.పి. పట్టాభిరామారావు మరియు  ఉస్మానియా విశ్వవిద్యాలయోపాధ్యక్షులు  డి. సదాశివరెడ్డి గార్లు వ్యవహరించారు.  కార్యవర్గానికి కార్యదర్శిగా ఉస్మానియా విశ్వవిద్యాలయ ఆంధ్రశాఖాధ్యక్షులు  ఖండవల్లి లక్ష్మీరంజనం కాగా, సంయుక్త కార్యదర్శిగా  డా. బేతనభట్ల విశ్వనాథం, సహాయ కార్యదర్శిగా డా. బిరుదురాజు రామరాజు మరియు కోఠాధిపతిగా భౌతిక శాస్త్రశాఖాధ్యక్షులు  డా. రావాడ సత్యనారాయణ గా పనిచేశారు. కార్యనిర్వాహకవర్గ సభ్యులుగా పి. వి. జి. రాజు , వి. యస్. కృష్ణ,  జటప్రోలు రాజావారు,  మోటూరి సత్యనారాయణ, కల్వ సూర్యనారాయణ గుప్త,  బెర్డే జగదీశ్వరయ్య గుప్త, యస్. వేంకటేశ్వరరావు, పుట్టపర్తి శ్రీనివాసాచారి, వల్లూరి సుబ్బరాజు,  జి. వి. సుధాకరరావు, కాసుగంటి రాజేశ్వరరావు,  కంచెనేపల్లి పెదవెంకట్రామారావు, యం. ఆర్. అప్పారావు, మరియు కె. నరసింహాచారి  గార్లు సేవచేశారు.

## సంపుటములు
* మొదటి సంపుటము (అ-ఆర్ష) (906 పేజీలు) : 1958.
* రెండవ సంపుటము (అర్ష వాస్తుశాస్త్రము-కృష్ణానది) (887 పేజీలు) : 1960.
* మూడవ సంపుటము (820 పేజీలు) : 1962.
* నాలుగవ సంపుటము (784 పేజీలు) : 1964.
* అయిదవ సంపుటము (758 పేజీలు) : 1966.
* ఆరవ సంపుటము (723 పేజీలు) : 1969.

## మూలాలు

## బయటి లింకులు
* సంగ్రహ ఆంధ్ర విజ్ఞాన కోశము, మొదటి సంపుటము భారత డిజిటల్ లైబ్రరీలో పుస్తక ప్రతి.
* ఆర్కీవులో మొదటి భాగము ప్రతి.

వర్గం:తెలుగు పుస్తకాలు
వర్గం:1958 పుస్తకాలు
వర్గం:విజ్ఞాన సర్వస్వాలు
నేలపట్ల

* నేలపట్ల (చౌటుప్పల్) - నల్గొండ జిల్లా, చౌటుప్పల్ మండలానికి చెందిన గ్రామం
* నేలపట్ల (కూసుమంచి) - ఖమ్మం జిల్లా, కూసుమంచి మండలానికి చెందిన గ్రామం
హైదరాబాదు పుస్తక ప్రదర్శన

**హైదరాబాదు పుస్తక ప్రదర్శన** (Hyderabad Book Fair) ప్రతి సంవత్సరం హైదరాబాదు నగరంలో జరుగుతుంది. దీనిని హైదరాబాద్ బుక్ ఫెయిర్ సొసైటీ నిర్వహిస్తుంది.

హైదరాబాదు బుక్ ఫెయిర్ సొసైటీని ప్రముఖ ప్రచురణకర్తలు, దుకాణదారులు, పంపిణీదారులు కలిసి 1985 సంవత్సరంలో ఏర్పాటుచేశారు. మొదటి ప్రదర్శన అశోక్ నగర్ సిటీ కేంద్ర గ్రంథాలయంలో జరిగింది. దీనికి ప్రజల భారీ స్పందనను దృష్టిలో ఉంచుకొని ప్రదర్శనను నిజాం కళాశాల ప్రాంగణం, పబ్లిక్ గార్డెన్స్, ఎగ్జిబిషన్ గ్రౌండ్స్, కేశవ మెమోరియల్ మైదానంలో జరుపుతూ వస్తున్నారు. ఈ ప్రదర్శన ముఖ్య ధ్యేయం ప్రజలలో పుస్తకాల పట్ల అవగాహన కలిగించడం. దీనిని 1987 లో రిజిస్టర్ చేశారు.(Regd. No. 230/1987 Under A.P. Public Societies Registration Act 1350 Fasli)

### 2008

తెలుగును ప్రాచీన భాషగా గుర్తించిన నేపథ్యంలో తెలుగు భాషాభివృద్ధికి వివిధ రంగాలలో కృషి చేసిన క్రింది ప్రముఖులకు హైదరాబాద్ బుక్ ఫెయిర్ సొసైటీ వారు సన్మానించారు. 
# పద్యం: బేతవోలు రామబ్రహ్మం
# సినిమా: రావి కొండలరావు
# ఉర్దూ సాహిత్యం: నస్రత్ మొహియుద్దీన్
# నవల: యద్దనపూడి సులోచనారాణి
# చరిత్ర పరిశోధన: వకుళాభరణం రామకృష్ణ
# తెలుగు భాష: సి. ధర్మారావు
# కవిత్వం: కె.శివారెడ్డి
# అనువాదరచన: ఆర్.వెంకటేశ్వరరావు
# బాలసాహిత్యం: రెడ్డి రాఘవయ్య
### 2009
2009 సంవత్సరంలో 24వ హైదరాబాదు పుస్తక ప్రదర్శన పీపుల్స్ ప్లాజాలో డిసెంబరు 17 నుండి 27 తేదీల మధ్య జరిగింది.

### 2015
2015 వ సంవత్సరములో 29వ హైదరాబాద్ జాతీయ పుస్తక ప్రదర్శన ఎన్.టి.ఆర్.స్టేడియంలో జరిగింది.

### 2016

2016 వ సంవత్సరములో హైదరాబాదు పుస్తక ప్రదర్శన జరిగింది.

### 2017
2017 వ సంవత్సరములో 30వ హైదరాబాద్ జాతీయ పుస్తక ప్రదర్శన జరిగింది.

## 2018

31వ హైదరాబాద్ జాతీయ పుస్తక ప్రదర్శన (హైదరాబాద్ బుక్ ఫెయిర్) ప్రదర్శన హైదరాబాద్‌ తెలంగాణ కళాభారతి (ఎన్టీఆర్‌ స్టేడియం) ప్రాంగణంలో 18 జనవరి 2018 నుంచి 28 డిసెంబరు 2018 వరకు నిర్వహించారు.  32వ హైదరాబాద్ జాతీయ పుస్తక ప్రదర్శన హైదరాబాదులోని తెలంగాణ కళాభారతి వేదికగా 320 పైగా పుస్తక దుకాణాతో డిసెంబరు 15 నుంచి 25 వరకు జరిగింది. 15వ తేది శనివారంనాడు *తెలంగాణ కళాభారతి మైదానం* (ఎన్టీఆర్‌ స్టేడియం)లో జరిగిన పుస్తకమహోత్సవ ప్రారంభ వేడుకలకు భారత ఉపరాష్ట్రపతి వెంకయ్యనాయుడు ముఖ్యఅతిథిగా విచ్చేసి పుస్తక ప్రదర్శనను ప్రారంభించారు.

## 2019
33వ హైదరాబాద్ జాతీయ పుస్తక ప్రదర్శన హైదరాబాదులోని తెలంగాణ కళాభారతి వేదికగా జరిగింది జాతీయ, అంతర్జాతీయ ప్రచురణ సంస్థలతో 260 స్టాళ్లను ఏర్పాటు చేశారు.

## 2020
కరోనా మహమ్మారి  కారణంగా 2020 సంవత్సరంలో పుస్తక ప్రదర్శన జరగలేదు 
## 2021
34వ హైదరాబాద్ జాతీయ పుస్తక ప్రదర్శన హైదరాబాదులోని తెలంగాణ కళాభారతి వేదికగా 2021 డిసెంబరు 19 నుండి జరిగింది. 

## 2022
35వ హైదరాబాద్ జాతీయ పుస్తక ప్రదర్శన హైదరాబాదులోని తెలంగాణ కళాభారతి వేదికగా 2022 డిసెంబరు 22 నుండి 2023 జనవరి 1 వరకు జరుగింది.
## 2024

36వ హైదరాబాద్ జాతీయ పుస్తక ప్రదర్శన హైదరాబాద్‌, దోమల్‌గూడలోని తెలంగాణ కళాభారతి (ఎన్టీఆర్‌ స్టేడియం) ప్రాంగణంలో 2024 ఫిబ్రవరి 9 నుంచి 2024 ఫిబ్రవరి 19 వరకు జరిగింది.

37వ హైదరాబాద్ జాతీయ పుస్తక ప్రదర్శన హైదరాబాద్‌, దోమల్‌గూడలోని తెలంగాణ కళాభారతి (ఎన్టీఆర్‌ స్టేడియం) ప్రాంగణంలో 2024 డిసెంబరు 19 నుంచి డిసెంబరు 29 వరకు వరకు జరిగింది.

## ఇవి కూడా చూడండి
* కలకత్తా పుస్తక ప్రదర్శన

## మూలాలు

## వెలుపలి లంకెలు

వర్గం:1985 స్థాపితాలు
వర్గం:హైదరాబాద్ బుక్ ఫెయిర్
సూర్యకళ

right|frame|ఎంజీఆర్ తో సూర్యకళ
**సూర్యకళ(01జనవరి1942_30జూన్2014)** పాతతరం చలన చిత్ర నటీమణులలో  సూర్యకళ ఒకరు. రామిరెడ్డి, సుభద్రల దంపతులకు కాకినాడలో జన్మించారు. బాల్యం నుంచే భరతనాట్యంలో శిక్షణ పొందారు. సినీరంగంపై ఆసక్తితో చెన్నై చేరుకున్న సూర్యకళ ‘నా చెల్లెలు’ చిత్రంతో నటిగా రంగప్రవేశం చేశారు. తెలుగుతో పాటు తమిళం, కన్నడం, మలయాళం, హిందీ తదితర భాషల్లోనూ నటిగా మంచి గుర్తింపు పొందారామె. ఏయన్నార్, అంజలీ దేవి నటించిన ‘సువర్ణ సుందరి’ చిత్రంలో ప్రతినాయకి ఛాయలున్న పాత్రలో నటించారు. ‘బాల నాగమ్మ’లో ను,'ఉషాపరిణయం' లోను ముఖ్య పాత్రలు పోషించి మంచిపేరు తెచ్చుకున్నారు. తమిళంలో శివాజీగణేశన్ నటించిన ‘అందనాళ్’ చిత్రంలో ప్రముఖ పాత్ర పోషించారు. సూర్యకళ మొత్తం 500 చిత్రాలకు పైగా నటించారు సూర్యకళ.

సూర్యకళ తమిళ చిత్రం అన్బు ఎంగేతో తారాపథంలోకి వచ్చింది. కె.బాలాజీ, పండరీ బాయి, దేవిక, ఎస్.ఎస్.రాజేంద్రన్ నటించిన ఈ సినిమాలో సూర్యకళపై చిత్రించిన మిన్నల్ పూచ్చి జాకెట్ అన్న పాట ప్రసిద్ధి చెందింది. అయితే సూర్యకళ సినీరంగంలో అగ్రస్థాయికి చేరుకోలేక పోయింది. ఆ తరువాత కనుమరుగై చిన్నాచితకా వేషాలు వేసింది.తరువాత తమిళ సీరియల్స్ లోను  ఆమె నటించారు.

## మరణం
ఈవిడ చెన్నై నుంగంబాక్కంలోని వల్లువర్‌కోట్టం కాలనీలో నివసించే వారు. ఆమె భర్త సెల్వరాజ్ కొన్నేళ్ల క్రితమే మరణించారు. వీరికి పద్మశ్రీ అనే కూతురు ఉన్నారు. కొంతకాలంగా అనారోగ్యంతో బాధపడి కె.సూర్యకళ (72) 2014, జూన్ 30 సోమవారం రాత్రి పది గంటల ప్రాంతంలో  చెన్నై లో కన్నుమూశారు.

## చిత్ర సమాహారం
### తెలుగు చిత్రాలు
* నా చెల్లెలు 1953
* జాతక ఫలం 1954
* భక్త మార్కండేయ 1956
* శ్రీగౌరీ మహాత్మ్యం 1956
* భలే అమ్మాయిలు 1957లో రాధమ్మ
* సతీ అనసూయ 1957 పార్వతీ దేవి
* సతీ సావిత్రి 1957
* వినాయక చవితి 1957
* సువర్ణసుందరి 1957
* ఎం.ఎల్.ఏ. 1957
* శ్రీకృష్ణమాయ 1958 లో సత్యభామ
* శ్రీకృష్ణ గారడి 1958
* రేణుకాదేవి మహాత్మ్యం 1960 అతిథి పాత్ర
* ఉషాపరిణయం 1961లో చిత్రలేఖ
* మంచి మనసులు 1962 లో మల్లిక
* శ్రీ సత్యనారాయణ మహత్మ్యం 1964
* జ్వాలాద్వీప రహస్యం 1965
* శ్రీమతి 1966
* రక్త సిందూరం 1967
* వీరాంజనేయ 1968
* దేవదాసు 1974 
* మల్లెపువ్వు(1978)
* ఎదురింటి మొగుడు పక్కింటి పెళ్లాం 1991
* చంటి 1992 అతిథి పాత్ర

### తమిళ చిత్రాలు

### కన్నడ చిత్రాలు

## లింకులు
* ఐ.ఎం.డి.బి. లో సూర్యకళ పేజి

## మూలాలు

వర్గం:తెలుగు సినిమా నటీమణులు
ముచ్చిమిల్లి

**ముచ్చిమిల్లి** ఇది తూర్పుగోదావరి జిల్లా రామచంద్రాపురం మున్సిపాలిటీ లోని ఒక వార్డు.

## సువర్చలాసమేత సన్మోహనాంజనేయ స్వామి వారి దేవాలయం
చాలా అరుదైన శ్రీ సువర్చలాసమేత సన్మోహనాంజనేయ స్వామి వారి దేవాలయాలలో ఒక దేవాలయం ఆంధ్రప్రదేశ్ రాష్ట్రం లోని తూర్పుగోదావరి జిల్లా లోని, రామచంద్రపురం పట్టణం లోని ముచ్చిమిల్లి గ్రామంలో ఉంది. ఈ దేవాలాయాన్ని 1952 సంవత్సరంలో గ్రామస్థులు, భక్తులు సహకారంతో శ్రీమాన్ సుదర్శనం నారాయణాచార్యులు గారిచే ప్రతిష్ఠించబడింది. నాటినుండి స్థానిక చెల్లూరి వంశీయులు ఆధ్వర్యంలోని "హనుమత్సేవా సంఘం" స్వామి వారి క్రుపతో భక్తుల సహకారంతో దేవాలయ నిర్వహణ చేస్తోంది. ప్రతీ సంవత్సరం స్వామి వారికి పుష్యమాసంలో వచ్చు బహుళ ఏకాదశి రోజున "కళ్యాణోత్సవం" నిర్వహించడం ఇక్కడ విశేషం. 2012 సంవత్సరం .ఫిబ్రవరి 6 న వార్షిక కళ్యణ మహొత్సవం జరిగింది. ప్రస్తుతం దేవాలయం జనావాసానికి దూరంగా ఉండటం, ఇతరత్రా కొన్ని అననుకూల పరిస్థితులవల్ల ఈ దేవాలయాన్ని జనావాసానికి దగ్గరగా తరలించే ఉద్దేశంతో కొత్త దేవాలయం నిర్మాణంలో ఉంది.

## మూలాలు

## యితర లింకులు

 దేవాలయాలు

వర్గం:తూర్పు గోదావరి జిల్లా పుణ్యక్షేత్రాలు
వర్గం:దేవాలయాలు
వర్గం:ఆంధ్రప్రదేశ్ దేవాలయాలు
శాంతి మంత్రం

బృహదారణ్యక ఉపనిషత్తు, ఈశావాస్య ఉపనిషత్తు లలోని **శాంతి మంత్రం**.

ఓం పూర్ణమదః పూర్ణిమిదం పూర్ణాత్ పూర్ణముదచ్యతే |

పూర్ణస్య పూర్ణమాదాయ పూర్ణమేవావశిష్యతే ||

ఓం శాంతిః శాంతిః శాంతిః ||
----
ॐ पूर्णमदः पूर्णमिदम् पूर्णात् पूर्णमुदच्यते |

पूर्णस्य पूर्णमादाय पूर्णमेवावशिष्यते ||

ॐ शान्तिः शान्तिः शान्तिः ||
----
oṃ pūrṇamadaḥ pūrṇamidam pūrṇāt pūrṇamudacyate

pūrṇasya pūrṇamādāya pūrṇamevāvaśiṣyate

oṃ śāntiḥ śāntiḥ śāntiḥ
----
That is Absolute, This is Absolute, Absolute arises out of Absolute

If Absolute is taken away from Absolute, Absolute remains

OM Peace, Peace, Peace.
----

తైత్తిరీయ ఉపనిషత్తు, కథా ఉపనిషత్తు, శ్వేతాశ్వతార ఉపనిషత్తు లలోని **శాంతి మంత్రం** (Shanti or Peace Mantra).

ఓం సహ నావవత్తు |

సహ నౌ భునక్తు |

సహ వీర్యం కరవావహై |

తేజస్వినావధీతమస్తు మా విద్విషావహై ||

ఓం శాంతిః శాంతిః శాంతిః ||
----
ॐ सह नाववतु |

सह नौ भुनक्तु |

सह वीर्यं करवावहै |

तेजस्विनावधीतमस्तु मा विद्विषावहै ||

ॐ शान्तिः शान्तिः शान्तिः ||
----
oṃ saha nāvavatu

saha nau bhunaktu

saha vīryaṃ karavāvahai

tejasvināvadhītamastu mā vidviṣāvahai

oṃ śāntiḥ śāntiḥ śāntiḥ
----
OM Let both of us protect each other together

May both of us enjoy together

May both of us work together

Let our study become radiant, let there be no hatred between us

OM Peace, Peace, Peace.

## మూలాలు

వర్గం:హిందూమతం
కార్పల్ టన్నెల్ సిండ్రోమ్

**కార్పల్‌ టన్నెల్‌ సిండ్రోమ్‌** (ఆంగ్లం: Carpal Tunnel Syndrome) ఒక రకమైన న్యూరోపతి. న్యూరోపతిలో ఎన్నో రకాలుంటాయి. మధుమేహంతో వచ్చే న్యూరోపతిలో నరాల మీద పొరదెబ్బతినడంతో తిమ్మిర్లు, మంటలు లాంటివి కాళ్ళలో చేతుల్లో వస్తుంటాయి ఈ న్యూరోపతి నరాల రక్తనాళాలు దెబ్బతినడంతోనూ, నరాల మీద ఒత్తిడి తేవడంతోను కూడా రావచ్చు.

నరాల మీద ఒత్తిడి అంటే బయటి నుంచి కలగవచ్చు లేదా లోపల నుంచి కలగవచ్చు. ఎముకలు, కండరాల లాంటివి పైనుంచి ఒత్తిడి పెట్టడం వల్ల నరాల నొప్పి రావచ్చు. కార్పెల్‌ టన్నెల్‌ సిండ్రోమ్‌ మణికట్టు దగ్గర నుంచి అరచేతిలోకి వెళ్ళే నరం మీద ఒత్తిడి వల్ల బొటన వేలు, చూపుడు వేలు, మధ్య వేలుతో బాటు ఉంగరం వేలులో సగభాగం తిమ్మిర్లెక్కిపోతుంటుంది. కారణం ఈ మూడున్నర వేళ్ళకి వెళ్లే నరం మీద మణికట్టు ప్రాంతంలో లోపలివైపు లోపలికి వెళ్ళే నరం మీద ఒత్తిడి పడుతుంది.

మధుమేహం, థైరాయిడ్‌ లాంటి సమస్యలున్న వాళ్ళకి కార్పల్‌ టన్నెల్‌ సిండ్రోమ్‌ వచ్చే అవకాశాలు ఎక్కువ. మామూలు వాళ్ళ కన్నా వీరిలో మణికట్టు ద్వారా అరచేతిలోకి వెళ్ళే ఈ నరాల దారి సన్నగా ఉంటుంది. మణికట్టు దగ్గర కదలికలు ఎక్కువగా ఉండే ఉద్యోగాలు చేసే వాళ్ళలో కూడా కండరాలు పెరిగి నరాల మీద ఒత్తిడి పెరుగుతుంది. కార్పల్‌ టన్నెల్‌లో నరాల మీద ఒత్తిడి తగ్గించడంతో ఈ ఇబ్బందిని తగ్గించవచ్చు.

నెర్వ్‌ కండక్షన్‌ స్టడీతో ఈ ఇబ్బందిని పసిగట్ట వచ్చు. అరచేతిలోని మూడున్న ర వేళ్ళలో తిమ్మిర్లు వచ్చినప్పుడు మనకు అనుమానం రావాలి. అనుమానం రాగానే అలశ్యం చెయ్యకుండా ఆర్థో సర్జన్‌కి చూపించడం మంచిది. ఆడవాళ్ళలో ఈ సమస్య ఎక్కువగా కనిపింస్తుంది. ఎత్తున్న వాళ్ళలో ఇది వచ్చే అవకాశాలు తక్కువ. హార్మోన్‌ ఇంబ్యాలెన్స్‌ కూడా ఒక కారణం ధూమపానం చేసేవాళ్ళలో కూడా ఇదొచ్చే రిస్క్‌ ఎక్కువ. వంశ పారంపర్యంగానూ రావచ్చు, అధిక బరువున్న వాళ్ళలో కూడా ఎక్కువగా రావచ్చు. గర్భనిరోధ మాత్రల్ని నోటి ద్వారా తీసుకునే వాళ్ళలోనూ, గర్భం ధరించినప్పుడు కలిగే హార్మోన్‌ మార్పుల వల్లా కార్పల్‌ టన్నెల్‌ సిండ్రోమ్‌ వచ్చే రిస్క్‌ ఎక్కువ.

## వ్యాధి లక్షణాలు
చేతులు మొద్దుబారడం టెంగింగ్‌ సెన్సేషన్‌తో రాత్రిళ్ళు నిద్ర నుంచి మెళుకువ వస్తుంది. రాత్రిళ్ళు చేతులు మొద్దుబారడంతో బాటు చేతుల్లో నొప్పి ఉంటుం ది. చేతుల్లోనే కాదు నొప్పి మణికట్టు దగ్గర కూడా రావచ్చు. చేయి కండరాలు దెబ్బతినడం వల్ల చేతిల్లోను మణికట్టు దగ్గర నీరసంగా ఉండవచ్చు. నిద్రపోతున్నప్పుడు చేతులు పడిపోయినట్టుంటాయి. చేతుల్లో పట్టుతగ్గుతుంది. బొటన వ్రేలు, చూపుడు వేలు, మధ్యవేలుతో బాటు ఉంగరం వేలులో సగంవరకు స్పర్శ జ్ఞానం తగ్గుతుంది. గ్లాసులు, పెన్ను, ఫోర్క్‌ లాంటివి చేతుల్లోంచి జారిపోతుంటాయి.

## పరీక్షలు
నెర్వ్‌ కండక్షన్‌ స్టడి (Nerve Conduction Study) పరీక్ష చేయించాలి. నరాన్ని ఎలక్ట్రిసిటి ద్వారా ఉత్తేజపరిచినప్పుడు నెమ్మదిగా వెళ్తుంది. రక్త పరీక్షలు చేయాల్సి ఉంటుంది. థైరాయిడ్‌ హార్మోన్‌ పరీక్షలు, రక్తంలో గ్లూకోజ్‌ స్తాయిని చేప్పే పరీక్షలు ప్రోటీన్‌ ఎనాలసీస్‌ చేయించాలి. మణికట్టు చేతులకు ఎక్స్‌రేలు తీయించాల్సి రావచ్చు.

## చికిత్స
మొదటిదశలో గుర్తిస్తే మందులు ఫిజియోథెరపీతో సరిచేయవచ్చు. అప్పటికీ తగ్గకపోతే మణికట్టు దగ్గర చిన్న శస్త్ర చికిత్సతో కార్పల్‌ టన్నెల్‌ ద్వారా అరిచేతి లోకి వేళ్ళలోకి వెళ్ళే నరం మీద ఒత్తిడి తగ్గించి, ఈ ఇబ్బందిని సరిచేయవచ్చు,

## బయటి లింకులు
* Carpal Tunnel Syndrome Video
* Carpal Tunnel Release - Information for patients
* Carpal Tunnel Syndrome Fact Sheet (National Institute of Neurological Disorders and Stroke) 
* (Find out more about Carpal Tunnel Syndrome and ways to help!)

వర్గం:వ్యాధులు
వర్గం:సిండ్రోములు
వర్గం:నాడీ సంబంధమైన వ్యాధులు
ఇండోర్ జిల్లా

**ఇండోర్ జిల్లా,** మధ్యప్రదేశ్ రాష్ట్రంలోని జిల్లాల్లో ఒకటి. ఇండోర్ నగరం మీదుగా జిల్లాకు ఈ పేరు వచ్చింది. ఇది దాని ముఖ్యపట్టణం. ఈ జిల్లా ఇండోర్ డివిజన్‌లో భాగం.

2011 నాటికి, మధ్యప్రదేశ్‌లోని జిల్లాల్లో ఇది అత్యధిక జనాభా కలిగిన జిల్లా ఇదే.

## భౌగోళికం
ఇండోర్ జిల్లా వైశాల్యం 3,898&nbsp;చ.కి.మీ  ఉత్తరాన ఉజ్జయిని, తూర్పున దేవాస్, దక్షిణాన ఖర్‌గోన్, పశ్చిమాన ధార్ జిల్లాలు ఇండోర్ జిల్లాకు సరిహద్దులుగా ఉన్నాయి.

### నదులు
ఇండోర్ జిల్లా గుండా రెండు ప్రధానమైన నదులు ప్రవహిస్తున్నాయి. పశ్చిమాన చంబల్ నది (మౌకు దక్షిణాన వింధ్య పర్వత శ్రేణిలో ఉద్భవించింది), తూర్పున చంబల్ నదికి ఉపనది అయిన క్షిప్రా నది ప్రవహిస్తున్నాయి.  క్షిప్రా నదికి ఉపనదులైన గంభీర్, కన్హ్ కూడా జిల్లాలో ఉన్నాయి

## జనాభా వివరాలు
2011 జనాభా లెక్కల ప్రకారం, ఇండోర్ జిల్లా జనాభా 32,76,697. ఇది మారిటానియా దేశ జనాభాకు, అమెరికా రాష్ట్రమైన అయోవా జనాభాకూ సమానం. ఇది భారతదేశంలో అత్యధిక జనాభా కలిగిన జిల్లాల్లో 105 వ స్థానంలో ఉంది.  జిల్లాలో జనసాంద్రత 841/చ.కి.మీ.  2001-2011 దశాబ్దంలో జిల్లా జనాభా వృద్ధి రేటు 32.88%.  ఇండోర్ జిల్లాలో లింగ నిష్పత్తి 928.  అక్షరాస్యత 80,87% (మగవారిలో 87,25%, స్త్రీలలో 74,02%).

2011 భారత జనాభా లెక్కల సమయంలో, జిల్లాలో 88.69% మంది హిందీ, 3.54% మరాఠీ, 2.81% ఉర్దూ, 1.74% సింధీ, 0.98% గుజరాతీ, 0.81% పంజాబీ, 0.49% భిలి మాట్లాడేవారు ఉన్నారు.

## శీతోష్ణస్థితి

## మూలాలు

వర్గం:మధ్య ప్రదేశ్ జిల్లాలు
కాపలాదారుడు

**కాపలాదారులూ** లేదా **సెక్యూరిటీ గార్డులు** (security guard) వ్యక్తులకి, సంస్థలకి రక్షణ కలిగిస్తారు.. వివిధ రంగాలో పని చేసే అవకాశం వుంటుంది. ద్వారాల దగ్గర కాపలా, సందర్శకులకు చీటీలివ్వడం, వస్తువుల రాకపోకలను నమోదు చేయడం లాంటి పనులు వుంటాయి. మహిళలు బయట ఎక్కువగా పనిచేస్తుండటముతో, మహిళలకు కూడా అవకాశాలున్నాయి. ప్రైవేటు, ప్రభుత్వ రంగాలలో అవకాశాలున్నాయి.

## ప్రైవేటు రంగం
10 వ తరగతి చదివిన వారు స్వల్ప కాల శిక్షణ పొంది, వివిధ సంస్థలలో ఉద్యోగం పోందవచ్చు. ప్రభుత్వం గ్రామీణ ప్రాంతాలలో యువతకి ఉపకారవేతనాలు ఇచ్చి శిక్షణ ఇస్తున్నది. దీనికై జిల్లా గ్రామీణాభివృద్ధి సంస్థ (DRDA)  పని చేస్తోంది.

## ప్రభుత్వ రంగం
ఈ ఉద్యోగార్ధులు (ఉదా: బోర్డర్ సెక్యూరిటీ ఫోర్స్ ) సాధారణంగా 10 వ తరగతి ఉత్తీర్ణుడై వుండాలి. 18 నుండి 23 సంవత్సరాల మధ్య వయస్సులో వుండాలి. దేహ ధారుఢ్యములో కనీస ప్రమాణాలు (ఉదా: 170 సెంమీ ఎత్తు, 80-85 సెంమీ ఛాతీ , కంటి దూరపు చూపు కళ్లజోడు లేకుండా 6/6 లేక 6/9 వుండాలి. మంచి శారీరక, మానసిక ఆరోగ్య స్థితిలో వుండాలి. భౌతిక శక్తి పరీక్ష, రాత పరీక్ష, ఆరోగ్య పరీక్షల ద్వారా ఎంపిక జరుగుతుంది. భౌతిక శక్తి పరీక్షలో 5 కిమీ దూరాన్ని 24 నిముషాలలో పూర్తి చేయుట, 11 అడుగుల లాంగ్ జంప్,3.5 అడుగుల హై జంప్, (మూడు అవకాశాలు) వుంటాయి. 100 మార్కుల రాత పరీక్షలో, సాధారణ జ్ఞానం, సామాన్య లెక్కలు, ఆలోచనా శక్తి పరీక్ష ప్రశ్నలుంటాయి. కొన్ని వర్గాల వారికి, అర్హతలలో సఢలింపు వుంటుంది.

### పోలీస్
ఆంధ్ర ప్రదేశ్ పోలీస్  శాఖలో కానిస్టేబుల్ ఉద్యోగానికి కనీసం ఇంటర్మీడియట్ ఉత్తీర్ణత అవసరము.

### సైన్యం
భారత సైనిక దళం సంవత్సరములో చాలా సార్లు రాలీలు నిర్వహించి ఉద్యోగాలు ఇస్తుంది. స్థానిక పత్రికలలో 2 వారాల ముందు ప్రకటన వెలువడుతుంది.

## మూలాలు


## బయటి లింకులు
* బోర్డర్ సెక్యూరిటీ ఫోర్స్
* భారత సైన్యం
*సెంట్రల్ ఇండస్ట్రియల్ సెక్యూరిటీ ఫోర్స్
*సెంట్రల్ రిసర్వ్ పోలీస్ ఫోర్స్

వర్గం:ఉపాధి
కోరిక

thumb|బాలుడు పైకి ఎక్కాలని కోరిక కలిగి ఉన్నాడు
**కోరిక** (Desire) అనగా ఏదైనా వస్తువు, పదార్ధము లేదా వ్యక్తి కావాలని అనిపించడం.

## భాషా విశేషాలు
తెలుగు భాషలో కోరిక అనే పదానికి చాలా ప్రయోగాలున్నాయి. కోరు అనే క్రియకు To desire, ask, propose, pray, demand, beg. ఇచ్ఛించు అని అర్థం. దీనికి నామవాచకం కోరిక A wish. desire. ఇచ్ఛ. అభీష్టము. A vow వరము. కోరు అనగా A share లేదా భాగము అని కూడా అర్థం. ఉదా: సంగోరు (a half share), ఇరుగోరు (both shares or all the crop), మేటికోరు (the share due to the farmer) . విశేషణము (adjective) గా వాడినప్పుడు కోరు అనగా Steep అని అర్థం. ఉదా: కోరుకొండ a steep hill, కోరిల్లు a pent roofed house.

## అర్థశాస్త్రంలో కోరిక
అర్థశాస్త్రంలో కోరిక పదానికి చాలా విశిష్టత ఉంది. అర్థశాస్త్ర పితామహుడు ఆడం స్మిత్ ప్రకారం చెప్పాలంటే కోరికలే వస్తువులకు డిమాండు సృష్టిస్తాయి. అయితే దీనికి కొన్ని మినహాయింపులు ఉన్నాయి. అన్ని కోరికలు డిమాండును సృష్టించలేవు. కోరికతో పాటు ఆ వ్యక్తికి వస్తువుపై ఆసక్తి, వస్తు విలువను చెల్లించగలిగే శక్తి ఉన్నప్పుడే డిమాండు ఏర్పడుతుంది. ఒక కోరికను తీర్చడానికి అనేక వస్తువులు ఉన్నప్పుడు ఆ వస్తువులు పరస్పరం పోటీపడతాయి. అలాంటి వస్తువులను అర్థశాస్త్రంలో ప్రత్యమ్నాయ వస్తువులు అని పిలుస్తారు. ప్రత్యమ్నాయ వస్తువులలో ఏ వస్తువులను వినియోగదారుడు కోరుకుంటాడనే విషయంపై అనేక ఆర్థిక సిద్ధాంతాలు ఉన్నాయి. మానవునికి ఉన్న కోరికల పైన విశ్లేషిస్తూ కొందరు ఆర్థికవేత్తలు మానవుని మేధస్సు "కోరికల పుట్ట"గా పేర్కొన్నారు. ఒక కోరికను తీర్చగానే మరో కోరిక ఏర్పడుతుందని, అసలు మానవునికి వచ్చే అన్ని కోరికలను తీర్చడం అసాధ్యమని వివరించారు.

## మూలాలు

వర్గం:మానసిక శాస్త్రము
ఆంధ్రప్రదేశ్ పోలీస్

thumb|అమరావతి సర్కిల్ పోలీస్ స్టేషన్|280x280px
**ఆంధ్రప్రదేశ్ పోలీస్** - ఆంధ్రప్రదేశ్ రాష్ట్ర ఆవిర్భావంతో ఏర్పడింది. పోలీస్ చట్టం 1861, పోలీస్ కోడ్ 1865 ప్రకారం పనిచేస్తుంది.

## నిర్మాణం, సంస్థలు

### జిల్లాలు
ప్రతి పోలీసు జిల్లా రెవెన్యూ జిల్లాతో కలిసి ఉంటుంది లేదా పూర్తిగా రెవెన్యూ జిల్లాలో భాగంగా ఉంది. దీనికి జిల్లా పోలీసు కమిషనర్ ( పోలీసు సూపరింటెండెంట్) నేతృత్వం వహిస్తారు. ప్రతి జిల్లాలో రెండు లేదా అంతకంటే ఎక్కువ సబ్ డివిజన్లు, అనేక సర్కిల్స్, పోలీస్ స్టేషన్లు ఉంటాయి.
### సబ్ డివిజన్లు
ప్రతి సబ్ డివిజన్‌కు ర్యాంక్ డిప్యూటీ సూపరింటెండెంట్ పోలీసు అధికారి (ఆంధ్రప్రదేశ్ పోలీస్ సర్వీస్ అధికారులు నేరుగా నియామక అధికారులు లేదా దిగువ ర్యాంకుల నుండి పదోన్నతి పొందుతారు) లేదా అదనపు పోలీసు సూపరింటెండెంట్ (ఇండియన్ పోలీస్ సర్వీస్ అధికారులు) నేతృత్వం వహిస్తారు. సబ్ డివిజన్‌కు నాయకత్వం వహించే అధికారిని సబ్ డివిజనల్ పోలీస్ ఆఫీసర్ (ఎస్‌డిపిఓ).
### సర్కిళ్లు
ఒక సర్కిల్‌లో అనేక పోలీసు స్టేషన్లు ఉన్నాయి. పోలీసు సర్కిల్‌కు నాయకత్వం వహించే సర్కిల్ ఇన్స్పెక్టర్ పోలీసు లేదా సిఐ.
### స్టేషన్లు
ఒక పోలీస్ స్టేషన్కు ఇన్స్పెక్టర్ (ఉన్నత సబార్డినేట్ ర్యాంక్) నేతృత్వం వహిస్తారు. పోలీస్ స్టేషన్ అనేది పోలీసింగ్ యొక్క ప్రాథమిక యూనిట్, నేరాలను నివారించడం, గుర్తించడం, పబ్లిక్ ఆర్డర్ నిర్వహణ, సాధారణంగా చట్టాన్ని అమలు చేయడం, రక్షణ విధులను నిర్వర్తించడం, రాజ్యాంగ అధికారులు, ప్రభుత్వ కార్యనిర్వాహకులు, ప్రజా ప్రతినిధులకు . వివిధ శాసనసభలు, స్థానిక స్వీయ ప్రభుత్వాలు, ప్రముఖ వ్యక్తులకు భద్రతా ఏర్పాట్లు చేయడం.
### కమీషనరేట్
పోలీస్ కమిషనరేట్ అనేది రాష్ట్రంలోని పట్టణ ప్రాంతాల్లో చట్ట అమలు సంస్థ. కమిషనరేట్ కు పోలీసు కమిషనర్ నేతృత్వం వహిస్తుంది. విజయవాడ, విశాఖపట్నం నగరాలకు పోలీస్ కమీషనరేట్ ఉంది. గుంటూరు అర్బన్ పోలీసులను గుంటూరు పోలీస్ కమిషనరేట్‌గా అప్‌గ్రేడ్ చేయాలని యోచిస్తున్నారు.

## జాతీయ స్థాయి అవార్డు
విజయవాడ పోలీస్‌ కమిషనరేట్‌లోని యూనిఫైడ్‌ కమ్యూనికేషన్స్‌ విభాగంలోని ‘మిత్ర కియోస్క్‌’ పౌరులకు అందిస్తున్న అత్యుత్తమ సేవలకు ఎక్స్‌ప్రెస్‌ కంప్యూటర్‌ డిజిటల్‌ టెక్నాలజీ సభ ఎక్స్‌లెన్స్‌ అవార్డు-2022ని కైవసం చేసుకుంది. ఈ మేర‌కు 2022 ఫిబ్రవరి 22న విజయవాడ పోలీస్‌ కమిషనర్‌ కాంతిరాణా టాటా వ‌ర్చువ‌ల్ విధానం ద్వారా అవార్డును అందుకున్నారు.

## మాజీ డీజీపీలు
* బయ్యారపు ప్రసాదరావు
*పేర్వారం రాములు
* కసిరెడ్డి రాజేంద్రనాథ్ రెడ్డి

## రాష్ట్ర విభజన తరువాత డీజీపీలు

## ఆంధ్రప్రదేశ్ పోలీస్ (రాష్ట్ర పోలీస్) చిహ్నాలు
;గెజిటెడ్ అధికారులు

;నాన్-గెజిటెడ్ అధికారులు

## ఆన్లైన్లో ఫిర్యాదు నమోదు ప్రక్రియ
ఆన్లైన్లో మీ దగ్గరలో ఉన్న పోలీస్ స్టేషన్లో ఫిర్యాదు నమోదు చేయవచ్చు

https://citizen.appolice.gov.in/jsp/citizenLogin.do?method=viewLoginForm లింక్ ద్వారా మీరు ఏపీ పోలీస్ సిటిజన్ పోర్టల్ లో రిజిస్టర్ అవ్వాలి

https://citizen.appolice.gov.in/jsp/homePage.do?method=getCitizenservices లింక్ ద్వారా lodge a petition ఆప్షన్లోకి వెళ్ళి వివరాలు ఇచ్చి ఫిర్యాదు నమోదు చేయవచ్చు

## మూలాలు

వర్గం:ఆంధ్రప్రదేశ్ ప్రభుత్వం
పి.ఎ.థాను పిళ్ళై

thumb|పట్టం ఎ. థాను పిళ్ళై
**పట్టొం ఏ థాను పిళ్ళై** (జూలై 15, 1885 - జూలై 27, 1970) భారత స్వాతంత్ర్య సమరయోధుడు. తదనంతరం 1960, ఫిబ్రవరి 22 నుండి 1962, సెప్టెంబరు 25 వరకు కేరళ ముఖ్యమంత్రిగా పనిచేశాడు. కేరళ రాజకీయాల్లో భీష్మాచార్యునిగా పేరుపొందాడు.

థాను పిళ్ళై తిరువనంతపురం సమీపంలోని పట్టొంలో ప్రముఖ నాయర్ కుటుంబంలో పుట్టాడు. ఈయన తండ్రి, వరదా అయ్యర్, తల్లి ఈశ్వరీ అమ్మ. థాను పిళ్ళై కొన్నాళ్ళు ఉపాధ్యాయునిగా పనిచేశాడు. ఆ తరువాత న్యాయశాస్త్రంలో పట్టా పుచ్చుకొని న్యాయవాదిగా పనిచేశాడు. స్వాతంత్ర్యోద్యమంలో చురుకుగా పాల్గొని భారత జాతీయ కాంగ్రేసు సభ్యుడయ్యాడు. కాంగ్రేస్ శ్రేణుల్లో ఎదిగి ట్రావెన్‌కూర్ సంస్థానంలో కాంగ్రేసు అధ్యక్షుడైనాడు. ఈయన అసలు పేరు ఏ. థాను పిళ్ళై. అయితే, తిరువనంతపురం వద్ద ఉన్న పట్టొంకు చెందినవాడు కనుక పట్టొం థాను పిళ్ళై అని పేరుబడింది. ఈయన్ను సాధారణంగా అందరూ పట్టొం అని వ్యవహరించేవారు.

పట్టొం 1921లో శ్రీమూలం ప్రజా శాసనసభకు ఎన్నికయ్యాడు. 1928 నుండి 1932 వరకు రీజెన్సీ పాలనాకాలంలో ట్రావెంకూరు శాసనమండలిలో సభ్యుడిగా ఎన్నికయ్యాడు. ఆ తరువాతా తిరిగి 1933, 1937లలో శ్రీమూలం శాసనసభకు, 1948లో ట్రావెంకూరు శాసనసభకు ఎన్నికయ్యాడు. 1949 నుండి 1956 వరకు ట్రావెంకూరు - కొచ్చిన్ శాసనసభలో సభ్యుడిగా ఉన్నాడు. ఆయన నిర్భీతిగా అప్పటి దీవాను సి.పి.రామస్వామి అయ్యరుపై చేసిన విమర్శలు, ప్రజలలో స్వాతంత్ర్య ఆకాంక్షను రగిలించాయి, కానీ దీవానుకు కంటగింపు కలిగించాయి. తత్ఫలితంగా ఈయనను అరెస్టు చేసి జైళ్ళో పెట్టారు. కానీ జైళ్లో ఉన్న సమయంలో అనారోగ్యం చెందడంవలన విడుదల చేశారు. భారత స్వాతంత్ర్యం తర్వాత, ప్రజాస్వామ్యబద్ధంగా ఎన్నికైన తొలి ట్రావెంకూరు ప్రభుత్వం థాను పిళ్ళై ప్రధానమంత్రిగా ఏర్పడింది. ఈ ప్రభుత్వంలో సి.కేశవన్, టి.ఎం.వర్ఘీస్ ప్రభుతులు కూడా ఉన్నారు.

"విమోచన సమరం"గా వ్యవహరించబడిన ఉద్యమ పర్యవసానంగా కేరళలో కమ్యూనిష్ఠు ప్రభుత్వం కూలిపోయి 1960లో శాసనసభకు ఎన్నికలు జరిగాయి. అప్పుడు పట్టోం కేరళ రెండవ ముఖ్యమంత్రిగా పిఎస్‌పి-కాంగ్రేసు పార్టీల ప్రభుత్వం పాలనలోకి వచ్చింది. ఈయన 1962 నుండి 1964 వరకు పంజాబ్ గవర్నరుగానూ, 1964 నుండి 1968 వరకు ఆంధ్రప్రదేశ్ గవర్నరుగానూ పనిచేశాడు.

## ఇవి కూడా చూడండి

* ఆనీ మాస్కరీన్
* అక్కమ్మ చెరియన్
*చంగనస్సేరి పరమేశ్వరన్ పిళ్ళై

## మూలాలు

వర్గం:1885 జననాలు
వర్గం:1970 మరణాలు
వర్గం:ఆంధ్రప్రదేశ్ గవర్నర్లు
వర్గం:పంజాబ్ గవర్నర్లు
వర్గం:కేరళ ముఖ్యమంత్రులు
వర్గం:స్వాతంత్ర్య సమర యోధులు
కోరిక (అయోమయ నివృత్తి)

కోరిక అనగా ఏదైనా వస్తువు, పదార్ధము లేదా వ్యక్తి కావాలని అనిపించడం.
----
* కోరికలే గుర్రాలైతే, 1979 సంవత్సరంలో విడుదలైన తెలుగు సినిమా.
* వయసు కోరిక 2000 సంవత్సరంలో విడుదలైన తెలుగు సినిమా.
భారతదేశంలో సమాచార సాధనాల విస్తృతి

## [[సమాచార సాధనాల విస్తృతి]]
మీడియా రీసర్చ్ యూసర్స్ కౌన్సిల్ 2008R2 (జులై 2008) ప్రకారం టెలివిజన్ 55.84%, పత్రికలు 38.3%, రేడియో 21.4%, సినిమా 9.9% ఇంటర్నెట్ 1.7%వ్యక్తులకు చేరుతున్నది.
2006 R2 ప్రకారం, టెలివిజన్ 54.7%, పత్రికలు 38.7%, రేడియో 19.3%, సినిమా 10.8% ఇంటర్నెట్ 1.5%గా ఉంది. అనగా టెలివిజన్, రేడియో, ఇంటర్నెట్ తమ విస్తృతిని పెంచుకొనగా, పత్రికలు, సినిమా తగ్గుముఖం పట్టాయి.
పూర్తి వివరాలు.
మాధ్యమాల విస్తృతి (%) భారత మొత్తం2006 R2 2007 R2 2008 R2వ్యక్తుల అంచనా (&#39;000లలో ) 800429824288842905పత్రికలు 38.738.338.3టెలివిజన్ 54.755.155.4శాటిలైట్ టివి 28.83134.1రేడియో 19.319.721.4ఎఫ్ఎమ్ రేడియో 10.611.813.3సినిమా 10.810.29.9ఇంటర్నెట్ 1.51.61.7పట్టణ2006 R2 2007 R2 2008 R2వ్యక్తుల అంచనా (&#39;000లలో ) 246294256550264195పత్రికలు 58.757.556.7టెలివిజన్ 78.879.380.7శాటిలైట్ టివి 55.157.662.8రేడియో 21.222.524.3ఎఫ్ఎమ్ రేడియో 15.817.919.3సినిమా 17.717.416.8ఇంటర్నెట్ 4.34.54.8గ్రామీణ2006 R2 2007 R2 2008 R2వ్యక్తుల అంచనా (&#39;000లలో ) 554135567738578710పత్రికలు 29.929.729.9టెలివిజన్ 4444.143.9శాటిలైట్ టివి 17.118.921రేడియో 18.418.520.1సినిమా 7.86.96.7ఇంటర్నెట్ 0.30.30.3
### ఇంటర్నెట్ విస్తృతి
#### కామ్ స్కోర్
కామ్ స్కోర్ ప్రకారం ప్రకారం.
మే 2008 లో 15 సంవత్సరాలు ఆ పై వయస్సు కల వ్యక్తులు 28 మిలియన్లు అనగా 2.8 కోట్ల మంది, ఇంటినుండి, లేక ఆఫీసు నుండి ఇంటర్నెట్ వాడారు. ఇది క్రిందటి సంవత్సరంతో పోల్చితే 27 శాతం పెరుగుదల. దేశ జనాభాలో3 శాతం మందికి మాత్రమే ఇంటర్నెట్ అందుబాటులో ఉంది.
సాధారణ ఇంటర్నెట్ వాడుకరి, నెలలో సగటున 25 రోజులు ఇంటర్నెట్ వాడారు. ఒక్కొక్క సారి సగటున 25 నిముషాలు గడిపాడు.
మాపులు, ఆటలు, వినోదం, ఆర్థిక వార్తలు, పరిశోధన సైట్లు అత్యధిక పెరుగుదల సాధించాయి.
నిర్దిష్ట వీక్షకుల ఆధారంగా భారత దేశంలో వారు వాడే వెబ్ సైటులుమే 2008 తో మే 2007భారత మొత్తం: వయస్సు 15+, ఇల్లు లేదా ఆఫీసు నుండి, (సైబర్ కేఫ్ వాడుకరులను లెక్కించలేదు) మూలం: కామ్స్కోర్ వరల్డ్ మెట్రిక్స్ఇంటర్నెట్ ఆస్తిమొత్తము నిర్దిష్ట వీక్షకులు (000) 5/7/20095/8/2009% Changeమొత్తం ఇంటర్నెట్ వాడుకరులు228052888627గూగుల్ సైటులు145971974635యాహూ సైటులు146641870428మైక్రోసాఫ్ట్ సైటులు108001198011రీ డిఫ్ కామ్ ఇండియా 7740924619ఎఒఎల్N/A 6325N/Aఎన్ఐసి.ఐఎన్567559535టైమ్స్ ఇంటర్నెట్5002594819వికీపీడియా సైటులు4353526421నౌకరి3295510555ఈబే4204502019భారతీయ రైల్వేN/A 4454N/Aసి నెట్3194384120ఆస్క్ నెట్వర్క్315534449భారత్ మాట్రిమొనీ2336342046మాన్స్టర్2854330116

#### జక్స్ట్ కన్సల్ట్
'ఇండియా ఆన్ లైన్ 2008' భారత్ లో ఒక సంవత్సరంలో ఇంటర్నెట్ వినియోగం పై జక్స్ట్ కన్సల్ట్ వారి సమగ్ర పరిశోధన  ప్రకారం 40మిలియన్ల పట్టణ ప్రాంత, 9మిలియన్ల గ్రామీణ ప్రాంత నెట్ వినియోగదారులతో కలిపి మొత్తం 49మిలియన్ల నెట్ వినియోగదారులు ఉన్నారు.

## మూలాలు

వర్గం:సమాచార సాధనాలు
ముత్యాలవారిపాలెం

**ముత్యాలవారి పాలెం***<nowiki/>'<nowiki/>* తూర్పు గోదావరి జిల్లా, పెరవలి మండలానికి చెందిన గ్రామం.
:
## మూలాలు
ఓంకారపురం

**ఓంకారపురం**, పశ్చిమ గోదావరి జిల్లా, ఉంగుటూరు మండలానికి చెందిన గ్రామం. 

## మూలాలు
అచ్యుతాపురం (కొయ్యలగూడెం)

**అచ్యుతాపురం**, పశ్చిమ గోదావరి జిల్లా, కొయ్యలగూడెం మండలానికి చెందిన రెవెన్యూయేతర గ్రామం. 
:
## మూలాలు

వర్గం:కొయ్యలగూడెం మండలం లోని రెవెన్యూయేతర గ్రామాలు
ఎస్.సి.బోస్ కాలనీ

**సుభాష్ చంద్ర బోస్ కాలనీ**, పశ్చిమ గోదావరి జిల్లా, కాళ్ళ మండలానికి చెందిన రెవెన్యూయేతర గ్రామం. 

## మూలాలు

వర్గం:కాళ్ళ మండలం లోని రెవెన్యూయేతర గ్రామాలు
బొండాడపేట

**బొండాడపేట**, పశ్చిమ గోదావరి జిల్లా, కాళ్ళ మండలానికి చెందిన రెవెన్యూయేతర గ్రామం.
## గ్రామ పంచాయతీ
2013 ఈ గ్రామ పంచాయతీకి జరిగిన ఎన్నికలలో శ్రీ గుడ్ల మోహన రావు సర్పంచిగా గెలుపొందాడు.

## మూలాలు

వర్గం:కాళ్ళ మండలం లోని రెవెన్యూయేతర గ్రామాలు
మెడ నొప్పి

**మెడ నొప్పి** (Neck pain) ఒక సామాన్యమైన, కొందరికి దీర్ఘకాలిక సమస్య. ఇవి వివిధ రకాల జబ్బుల వ్యాధి లక్షణము. ఇది ఆధునిక కాలంలో జీవిత విధానాల కనుగుణంగా ఎక్కువ అవుతున్నది. ఈ నొప్పి మెడ నుంచి భుజానికో, చేతుల చివరులకో పాకుతూ ఉంటె కొంచెం శ్రద్ధ తీసుకోవలసి ఉంటుంది. ఈ సమస్య మూడింట రెండు వంతుల జనాభాలో జీవితకాలంలో ఒకసారైనా అనుభవానికి వస్తుంది.

## నిర్మాణం
మెడలో ఉండే వెన్నుముకలో ఏడు వెన్నుపూసలు ఉంటాయి. వాటిలో మొదటి వెన్నుపూసను *అట్లాస్‌* (Atlas) అని. రెండవ వెన్నుపూసను *ఆక్సిస్‌* (Axis) అని అంటారు. ఆ తర్వాత పూసలను సర్వెకల్‌ 3,4,5,6,7 వెన్నుపూసలు అంటారు. ఇవన్నీ ఒకదానిపై మరొకటి అమర్చి ఉంటాయి. వీటిలో స్పైనల్‌ కెనాల్‌ (Spinal canal) ఉంటుంది. దాని ద్వారా స్పైనల్‌ కార్డ్‌ అంటే వెన్నుపాము మెదడు నుంచి కాళ్లకు, చేతులకు నరాలకు తీసుకెళుతుంది. ఒక వెన్నుపూసకు, మరొక వెన్ను పూసకు మధ్యలో ఉండే ఇంటర్‌ వెర్టిబ్రల్‌ ఫొరామినా నుండి ఒక్కొక్క నరం బైటకు వస్తుంది. వెన్నుపూసల మధ్యలో ఉండి డిస్క్‌ షాక్‌ అబ్జార్బర్‌లా పనిచేస్తుంది. డిస్క్‌కి రక్తప్రసరణ అవసరం ఉండదు.

## కారణాలు

*ఎక్కువ మందిలో వారు నిల్చునే, కూర్చునే భంగిమలు సరిగ్గా లేకపోవడం కారణంగానే మెడ నొప్పి సమస్యలు ఎక్కువగా వస్తుంటాయి. 
*ఒక్కోసారి వెన్ను పూసల మధ్యలో ఉండే డిస్క్‌ వల్ల కూడా విపరీతమైన సమస్యలు వస్తా యి. ఈ డిస్క్‌ జారి నరాల మీద ఒత్తిడి కలిగినపుడు నొప్పి వస్తుంటుంది. 
*వెన్నుపూసలో నుంచి మెదడు లోకి వెళ్లే రెండు రక్తనాళాలైన వర్టిబ్రల్‌ ఆర్టరీస్‌ చిన్న మెదడుకు రక్తప్రసరణ అందిస్తాయి. నొప్పి తీవ్రంగా ఉన్నప్పుడు ఈ ఆర్టరీస్‌ రక్త ప్రసారంలో తేడాలు వచ్చి మెదడుకు రక్తప్రసారం అంతగా ఉండదు. దీని మూలంగా నొప్పితో పాటు తలతిరగడం, దిమ్ముగా అని పించడం, వాంతులు అవుతుంటాయి.

## ఇతర సమస్యలు
మెడనొప్పి తీవ్రత వల్ల మూత్రాశయంలో మార్పులు వచ్చే అవకాశం ఎక్కువ. నొప్పి ఎక్కువైన కొద్దీ నరాల మీద వత్తిడి పెరిగి అటు తర్వాత మూత్ర విసర్జనలో తేడాలు వచ్చి ఇతర ఆరోగ్య సమస్యలు దారితేసే అవకాశం ఉంది.

## పరీక్షలు
మెడనొప్పి వచ్చే వారికి ఎక్సరే తీస్తే వెన్నుపూసలలో ఏమైన తేడాలు ఉన్నా తెలుసుకోవచ్చును. ఇంకా సూక్ష్మమైన సమస్యలు ఉన్నావారికి ఎం.ఆర్‌.ఐ. స్కాన్‌ ద్వారా పరీక్షలు నిర్మహించి దీని ద్వారా ఏ నరం మీద ఎంత ఒత్తిడి ఉందో తెలుసుకొని ఆ వత్తిడి దేని వల్ల నచ్చింది? ఏదైనా ఎముక ఫ్రాక్చర్‌ అయిందా? నరాల్లో వాపు ఏమైనా ఉందా? గడ్డలు ఉన్నాయా? ఇవన్నీ ఎం.ఆర్‌.ఐ పరీక్ష ద్వారా తెలుసుకోవచ్చు. డిస్క్‌ ప్రొలాప్స్‌ (డిస్క్‌ తాను ఉండే స్థానం నుంచి తొలగడం) ఉంటే ఎంత మేరకు ఆ సమస్య ఉందో గమనించి దానిని చికిత్స చేస్తారు.

## చిట్కాలు
మెడ నొప్పి వచ్చినప్పుడు వేడినీళ్లలో మెత్తటి వస్త్రాన్ని ముంచి, పిండి మెడపైన కాపడం లేదా ఐస్‌ముక్కను క్లాత్‌లో చుట్టి దానితో కాపడం పెడితే సాధరణ నొప్పి నుంచి రిలీఫ్‌ లభిస్తుంది. మెడ కండరాలలో నొప్పి ఉన్నపుడు తప్పనిసరిగా ఆ భాగానికి విశ్రాంతి ఇవ్వాలి. ఎందుకంటే కండరాలు బిగుసుకుపోయి ఉంటాయి. లేదంటే నొప్పి తీవ్రత పెరిగే అవకాశం ఉంది. ఫిజియోథెరపిస్ట్‌ని కలిసి కండరాల విశ్రాంతి కోసం నెక్‌ ఎక్సర్‌సైజ్‌లను చేస్తే నొప్పి త్వరగా తగ్గే అవకాశం ఉంది. సాధారణ నొప్పి అయితే పెయిన్‌ కిల్లర్‌ అయింట్‌ మెంట్లు ఉంటాయి. వీటితో రోజుకి ఐదారు సార్లు సున్నితంగా మసాజ్‌ చేస్తే నొప్పి నుంచి రిలీఫ్‌ ఉంటుంది.

## మూలాలు

మెడనొప్పితో తస్మాత్‌ జాగ్రత్త, సూర్య పత్రికలో డాక్టర్‌ జగదీశ్‌ చట్నల్లి వ్యాసం.

## బయటి లింకులు
* Pain in the neck

వర్గం:వ్యాధి లక్షణాలు
పుట్ట (అయోమయ నివృత్తి)

పుట్ట అనగా మట్టి, ఇసుక, బంకమన్ను, చెత్తను కలిపి కూలీ చీమలు, చెదపురుగులు తమ గృహాన్ని నిర్మించుకొంటాయి. చీమలు నిర్మించినవాటిని చీమల పుట్ట (Anthill) అంటారు. అప్పుడప్పుడు పాములు వీటిలో నివాసాన్ని ఏర్పరచుకొంటాయి. అప్పుడు వీటిని పాముపుట్ట అంటారు. 
----
* పుట్టంపల్లి, వైఎస్ఆర్ జిల్లా, కడప మండలానికి చెందిన గ్రామం.
* పుట్టకుంట, కర్నూలు జిల్లా, కోసిగి మండలానికి చెందిన గ్రామం.
* పుట్టకోట అయోమయ నివృత్తి పేజీ.
* పుట్టగండి, తూర్పు గోదావరి జిల్లా, వై.రామవరం మండలానికి చెందిన గ్రామం.
* పుట్టగుంట కృష్ణా జిల్లా, నందివాడ మండలానికి చెందిన గ్రామం.
గాంధీనగరం (చాపాడు)

**గాంధీనగరం, ఆంధ్రప్రదేశ్ రాష్ట్రం, చాపాడు మండలం లోని** చిన్నగురువలూరు పంచాయతిలోని ఒక చిన్న రెవెన్యూయేతర గ్రామం. ఆంధ్రప్రదేశ్ రాష్ట్రంలో పాల ఉత్పత్తికి ప్రసిద్ధి గాంచింది. అప్పటి వైఎస్ఆర్ జిల్లా కలెక్టర్ జయేష్ రంజన్ చేత ఆదర్శ గ్రామంగా పేరు పొందింది.

## గణాంకాలు

## మూలాలు
పొడవు

[thumb|right|200px|A [cuboid demonstrating the dimensions length, width, and height]]
**పొడవు** లేదా **పొడుగు** ఒక కొలమానము. ఇది సామాన్యంగా దూరాన్ని కొలిచేది.

## భాషా విశేషాలు
తెలుగు భాషలో పొడుగు అనే పదానికి వివిధ ప్రయోగాలున్నాయి. పొడుగు లేదా పొడవు అనగా Height, length, stature, ఎత్తు. విశేషణంగా వాడినపుడు ఉదా సంవత్సరము పొడుగున throughout the year. అర్థం వస్తుంది. High, tall, long, lofty. High, as price. v. n. To grow tall, increase, extend, ఉన్నతమగు, వర్ధిల్లు. బియ్యము వెల పొడిగినది the price of rice has risen. పొడుగాటి or పొడుగుపాటి Long, tall. పొడవడగు (పొడవు+అడగు.) క్రియా ప్రదంగా v. n. To be spoilt, చెడు. To die, చచ్చు. పొడవడచు To spoil, చెరుచు. To kill, చంపు అని అర్థం. పొడవు ఆకారంలో Shape, form రూపు. పొడగించు To lengthen, heighten, raise, increase, exalt. To aggravate. swell. To promote in rank. పొడుగుచేయు. ఎక్కువచేయు అని అర్థం. పొడుగుమడుగు అనగా ఆకాశగంగ.

## కొలమానం
భౌతిక శాస్త్రంలో పొడుగు ప్రమాణాలు దూరమానంలో దూరం ఒకటే. ఇవి మన శరీర భాగాల పొడవు కొలవడంలోను, ఒక ప్రాంతం నుండి మరొక ప్రాంతానికి ప్రయాణించిన దూరాన్ని కొలవడానికి, భూమిమీద రెండు ప్రాంతాల మధ్య దూరాన్ని లేదా వివిధ వస్తువుల పొడవును కొలవడానికి ఉపయోగిస్తారు.

గణితంలో ఎత్తు, పొడవు, వెడల్పులు మూడు డైమెన్షన్స్. వీటిని కొలిచేటప్పుడు, ఎత్తు లేదా లోతు 90 డిగ్రీల కోణం యొక్క పై, క్రింది భాగాలుగా తీసుకోవాలి.

అంతర్జాతీయ కొలమానాల ప్రకారం పొడవుకు ప్రమాణం మీటరు. సెంటీమీటరు, కిలోమీటరు దీనినుండి వచ్చినవే. ఇంపీరియల్ కొలమానం ప్రకారం పొడవుకు ప్రమాణాలు అంగుళం, అడుగు, గజం, మైలు.

## [[లఘులోలకం]] యొక్క పొడవు
ఆధార బిందువు నుండి లోలకంలో గోళం యొక్క గురుత్వ కేంద్రం వరకు గల దూరాన్ని లఘులోలకం పొడవు అంటారు.

## మూలాలు

వర్గం:భౌతిక శాస్త్రం
జంధ్యాల గౌరీనాథశాస్త్రి

[thumb|తన తొలి చిత్రమైన [భక్త పోతన (1942 సినిమా)|భక్త పోతన (1942)లో శ్రీనాథునిగా జంధ్యాల గౌరీనాథశాస్త్రి]]
**జంధ్యాల గౌరీనాథశాస్త్రి** పాతతరం తెలుగు చలనచిత్ర నటులు. గౌరీనాథశాస్త్రి జమీందారీ వంశం లాంటి శ్రీమంతుల ఇంట 1904లో తెనాలి తాలూకాలోని పిడమర్రు గ్రామంలో జన్మించాడు. శాస్త్రి పెద్దగా చదువుకోలేదు కానీ, ఆయనకు నాటక ప్రదర్శనలు చూడడం, సంగీత కచేరీలు వినడం, సినిమాలు చూడటం ఇష్టం.

## సినీరంగ ప్రవేశం

నిండైన విగ్రహమూ, విశాల నేత్రాలు గల వ్యక్తి కోసం అన్వేషిస్తున్న తరుణంలో దర్శకుడు కె.వి.రెడ్డికి ఒక సభలో గౌరీనాథశాస్త్రి తారపడ్డాడు. 
నాటకానుభవం లేకపోయినా ఉత్సాహం ఉంది గనుక, పాత్రకు న్యాయం జరుగుతుందని శ్రీనాథుడి పాత్రకు ఎంపిక చేశారు. శాస్త్రి గారి మంచి కంఠం, చక్కని వాచికం, రెండూ ఉన్నాయి కనుక ఇరువురికీ అంగీకారమైంది. సంభాషణల వల్లె వేయించి, క్షుణ్ణంగా రిహార్సల్సు చేయించారు. దృశ్యాలు షూట్‌ చేసే ముందు, కనీసం మూడు, నాలుగు రోజులైనా రిహార్సల్సు ఉండేవి. పోతన పాత్రలాంటిది నటించడం నాగయ్యకీ కొత్త. కొత్తవాడైన గౌరీనాథశాస్త్రికి మరీ కొత్త. పాత్ర లక్షణాలను గ్రహించి, దర్పాన్ని జోడించి ఎంతో సహజంగా నటించాడు శాస్త్రి. పోతన చిత్రం విజయవంతమై శ్రీనాథుడి పాత్రధారి గురించి *ఒక గొప్ప సహజ నటుడు లభించాడు* అని అందరూ చెప్పుకున్నారు.

1956లో వచ్చిన 'బలే రాముడు' సినిమాలో కూడా గౌరీనాథశాస్త్రి నటించాడు. నాగయ్య 'రామదాసు' చిత్రం ఆరంభిస్తూ శాస్త్రిని కబీర్‌ పాత్రకు తీసుకున్నారు. కాని, కొన్ని దృశ్యాల్లో నటించిన తర్వాత 1958లో గౌరీనాథ శాస్త్రి మరణించడంతో ఆ పాత్రను గుమ్మడి పూర్తి చేశాడు.

## చిత్ర సమాహారం
### నటుడిగా
* భక్త పోతన (1942)
* భీష్మ (1944)
* మాయా మచ్ఛీంద్ర (1945)
* గీతాంజలి (1948)
* గుణసుందరి కథ (1949)
* ఆకాశరాజు (1951)
* పెద్దమనుషులు (1954)
* భలే రాముడు (1956)
* జయభేరి (1959)

### నిర్మాతగా
* గీతాంజలి (1948)
* ఆకాశరాజు (1951)

## లింకులు
* ఐ.ఎం.డి.బి.లో జంధ్యాల గౌరీనాథశాస్త్రి పేజి

## మూలాలు

వర్గం:తెలుగు సినిమా నటులు
వర్గం:తెలుగు సినిమా నిర్మాతలు
వర్గం:తెలుగు సినిమా గాయకులు
వర్గం:1958 మరణాలు
వర్గం:1904 జననాలు
అట్లూరి పుండరీకాక్షయ్య

**అట్లూరి పుండరీకాక్షయ్య** (ఆగష్టు 19, 1925 - ఫిబ్రవరి 2, 2012), తెలుగు సినిమా నిర్మాత, రచయిత, నటుడు. ఎన్.టి.ఆర్ తో కలిసి "నేషనల్ ఆర్ట్ థియేటర్" స్థాపించి నాటకాలు వేసిన అనుభవం ఆయనకుంది. మహామంత్రి తిమ్మరుసు, శ్రీకృష్ణావతారం, భలేతమ్ముడు, మనుషుల్లో దేవుడు, ఆరాధన, మా వారి మంచితనం లాంటి విజయవంతమైన చిత్రాలు నిర్మించాడు. మహమ్మద్ రఫీని తెలుగు శ్రోతలకు దగ్గరైంది ఈయన సినిమాల ద్వారానే. కర్తవ్యం సినిమాలో విలన్ గా నటుడిగా తెరమీదకు వచ్చాడు.

## బాల్యం
ఆయన కృష్ణా జిల్లా కైకలూరు దగ్గరున్న మెకాసా కలవపూడిలో ఆగస్టు 19, 1925లో పుట్టాడు. ఐదవ తరగతి వరకు అక్కడే చదివాడు. తరువాత వాళ్ళ తండ్రి బెజవాడకు మకాం మార్చడంతో నాన్నకు సహాయంగా ఉండాలని 8వ తరగతితో చదువు ఆపేశాడు. ప్రహ్లాద సినిమాలో మొట్టమొదటిసారిగా నటించాడు. తరువాత వాళ్ళ మామయ్య రైస్ మిల్లులో అకౌంట్లను చూసే పనిలో కుదురుకుని అప్పుడప్పుడు నాటకాలు వేస్తుండేవాడు. అక్కడే ఎన్.టి.ఆర్తో పరిచయం ఏర్పడింది. తరువాత రామారావు సినిమాల్లో వేషాల కోసం మద్రాసుకు వెళ్ళడంతో ఆయన తమ్ముడు త్రివిక్రమరావుతో కలిసి నేషనల్ ఆర్ట్స్ నిర్వహించేవాడు.

## సినిమా పరిచయం
1951 లో రామారావు పిలుపు మేరకు మద్రాసుకు వెళ్ళాడు. అప్పటికే రామారావు నటుడిగా నిలదొక్కుకొని ఉన్నాడు. ఈయన్ను తీసుకెళ్ళి చక్రపాణికి అప్పగించాడు. అలా విజయా సంస్థలో వంద రూపాయల జీతంతో పనిలో చేరాడు. ఒక రోజు రామారావు వచ్చి తను ఒక కంపెనీ ప్రారంభిస్తున్నాననీ, అందుకు ఆయన్ను ప్రొడక్షన్ కంట్రోలర్ గా ఉండమని కోరాడు.

త్రివిక్రమ రావు నిర్మాతగా నేషనల్ ఆర్ట్స్ బ్యానర్ పై పిచ్చి పుల్లయ్య అనే సినిమా ప్రారంభించారు. అందులో పుండరీకాక్షయ్య ఒక పాట కూడా పాడారు. తరువాత వహీదా రెహమాన్ కథానాయికగా జయసింహ అనే సినిమా తీశారు. ఆ తర్వాత రేచుక్క పగటి చుక్క, పాండురంగ మహాత్యం, సీతారామకళ్యాణం మొదలైన సినిమాలకు ప్రొడక్షన్ కంట్రోలర్ గా పనిచేశాడు. సీతారామకళ్యాణం విడుదల సమయంలో అనారోగ్యం పాలయ్యాడు. అదే సమయంలో ఆయన చదివిన అప్పాజీ నవలను సినిమాగా తీయాలనుకున్నారు. అలా ప్రారంభమైందే మహామంత్రి తిమ్మరుసు. ఈ సినిమా గుమ్మడికి బాగా పేరు తెచ్చిన చిత్రం. దీనికి కేంద్ర ప్రభుత్వ నుండి రజత పతకం కూడా లభించింది.

## నటుడిగా
కర్తవ్యం సినిమా కోసం బయటకు చూడ్డానికి సౌమ్యంగా కనిపిస్తూ లోపల విలనీ ఆలోచనలుండే ఒక పాత్రను పరుచూరి బ్రదర్స్తో రాయించారు మోహన గాంధీ. ఆ వేషం వేయాల్సిందిగా ఏ.యం.రత్నం పుండరీకాక్షయ్యను కోరాడు. ఆయన మొదట్లో ఒప్పుకోకున్నా, తరువాత బలవంతంగా ఒప్పించారు. తరువాత మామా కోడలు, శివయ్య, పోలీస్ బ్రదర్స్, బ్రహ్మ, అసాధ్యులు (1992) ఇంగ్లీష్ పెళ్లాం ఈస్ట్ గోదావరి మొగుడు(1999) మొదలైన 20 తెలుగు, 5 కన్నడ సినిమాల్లో నటించాడు.

సినిమాని కమర్షియల్ గా తీసినా జనానికి సందేశం ఇవ్వాలన్నది ఆయన పాలసీ. అయితే రామారావుని అర్జునుడిగా, నాగేశ్వరరావును కృష్ణుడిగా పెట్టి నరనారాయణ అను శ్రీకృష్ణార్జునులు అనే సినిమా తీయాలని ఉన్నా అది కలగానే మిగిలిపోయింది.

## మరణం
పుండరీకాక్షయ్య చెన్నై లోని ఓ ప్రైవేట్‌ ఆస్పత్రిలో చికిత్స పొందుతూ 2012, ఫిబ్రవరి 2 గురువారం నాడు ఉదయం ఆరు గంటలకు కన్నుమూసారు.

## మూలాలు
* అట్లూరి పుండరీకాక్షయ్య గురించి TV9 వార్త

వర్గం:తెలుగు సినిమా నిర్మాతలు
వర్గం:తెలుగు సినిమా నటులు
వర్గం:1925 జననాలు
వర్గం:కృష్ణా జిల్లా సినిమా నిర్మాతలు
వర్గం:2012 మరణాలు
నల్లవెంగపల్లె

**నల్లవెంగన పల్లి** చిత్తూరు జిల్లా, వెదురుకుప్పం మండలం లోని రెవెన్యూయేతర గ్రామం. 

## మూలాలు
కరుణ

thumb|ప్రభువు కరుణ|235x235px
**కరుణ**  కనికరము, కృషి అని అర్థం. కరుణాన్వితుడు he who is merciful or gracious. కరుణించు v. a. అనగా To pity, to have mercy on, to favour. కనికరించు అని అర్థం.

"దయ" అనేది "కనికరం లేదా సహనం - ముఖ్యంగా అపరాధికి లేదా ఒకరి శక్తికి లోబడి ఉన్న వ్యక్తికి చూపబడుతుంది" అని నిర్వచించవచ్చు;  "దైవిక దయ లేదా కరుణ యొక్క చర్య."  "ఒకరి దయతో ఉండటం" అనేది ఒక వ్యక్తి "ఎవరికైనా వ్యతిరేకంగా రక్షణ లేకుండా ఉండటాన్ని సూచిస్తుంది."

## మతాలు
దయగల దేవుడు అనే భావన హిందూ మతం, క్రైస్తవం, జుడాయిజం మరియు ఇస్లాంతో సహా వివిధ మతాలలో కనిపిస్తుంది. మతపరమైన విశ్వాసాలలో భాగంగా దయతో కూడిన చర్యలను నిర్వహించడం అనేది భిక్ష ఇవ్వడం, జబ్బుపడిన వారిని చూసుకోవడం మరియు దయ యొక్క పనులు వంటి చర్యల ద్వారా కూడా నొక్కి చెప్పబడుతుంది.

బౌద్ధ సిద్ధాంతానికి మూలస్తంభం కరుణ. దయారసానికి ఉన్న అనేక పేర్లలో ‘కరుణ’ ఒకటి. ‘కరుణైవ కారుణ్యం’ అంటారు. కరుణయే కారుణ్యం. తనను తాను ఆధీనం చేసుకోవడమే కరుణ. మనస్సును లేదా హృదయాన్ని ద్రవింపజేసేది కరుణ. బౌద్ధం అనే రథానికి ప్రజ్ఞ, కరుణ అనేవి రెండు చక్రాలు. నాలుగు బ్రహ్మవిహారాలలో కరుణ ఒకటి. అది అతి ముఖ్యమైనది. ఈ కరుణతత్త్వాన్ని ఆలంబనగా చేసుకొనే మహాయాన బౌద్ధం ప్రపంచవ్యాప్తం అయింది. ఒక విధంగా కరుణ కూడా ప్రేమ తత్త్వమే. కానీ ప్రేమ వేరు, కరుణ వేరు. ప్రేమలో ప్రేమతో పాటు పగ కూడా ఉంటుంది. తనను ప్రేమించని ద్వేషించే రూపంలోకి ప్రేమ మారిపోతుంది.

## మూలాలు

వర్గం:మానసిక శాస్త్రము
కరుణ (అయోమయ నివృత్తి)

కరుణ అనగా (Mercy, grace) కనికరము అని అర్ధం.
----
* కరుణశ్రీ గా ప్రసిద్ధిచెందిన జంధ్యాల పాపయ్య శాస్త్రి బాగా జనాదరణ పొందిన తెలుగు కవులలో ఒకరు. 
* కరుణానిధి, ప్రస్తుత తమిళనాడు ముఖ్యమంత్రి..
* కరుణామయుడు 1978లో విడుదలైన సుప్రసిద్ధ తెలుగు సినిమా.
* కరుణించిన కనకదుర్గ 1992లో విడుదలైన తెలుగు సినిమా.